и за да се произнесе, взе предвид следното: 
Като съобразих материалите по делото установих, че наказателното производство е образувано пред Районен съд – Благоевград под НЧХД № 938/2018г. по описа на Районен съд - Благоевград, като в хода на съдебното производство от разглеждане на делото са се отвели всичките съдии от наказателното отделение в съда. Съгласно Единната методика по приложението на принципа за случайното разпределение на делата в Районните, Окръжните, Апелативните, Административните, Военните и Специализираните съдилища и Вътрешните правила на съда  НЧХД № 938/2018г. на Районен съд – Благоевград е разпределяно на случаен принцип и между съдиите от гражданското отделение в съда, като всеки от един от тях се е отвел от разглеждане на делото на собствено основание.  Ето защо и предвид гореизложеното, макар делото да е подсъдно на Районен съд – Благоевград, последният не може да образува състав, който да го разгледа. Това обстоятелство, по аргумента на чл.43 т.3 от НПК обуславя необходимост ВКС да определи друг еднакъв по степен съд, компетентен да разгледа делото. Доколкото понастоящем съдебното производство пред настоящия съд не е прекратено, то с настоящия съдебен акт това следва да бъде сторено. Тъй като делото следва да продължи пред друг еднакъв по степен, компетентен съд, то постановеният съдебен акт, в прекратителната му част не подлежи на обжалване.
Водим от горното и на основание чл.43 т.3 от НПК, съдът

О  П  Р  Е  Д  Е  Л  И  :

ПРЕКРАТЯВА съдебното производство по НЧХД № 938/2018г. по описа на Районен съд – Благоевград.
ИЗПРАЩА делото на Върховен касационен съд за определяне на друг еднакъв по степен съд, компетентен да го разгледа.
Определението не подлежи на обжалване и протестиране.

ПРЕДСЕДАТЕЛ: